钦定古今图书集成/理学汇编/学行典/第204卷 > 金弘祖
## 钦定古今图书集成/理学汇编/学行典/第204卷 > 金弘祖

按《嘉定县志》：“金弘祖，历宋元明世隶儒籍。父应鳌，隐
居教授，家贫，偶贷人麦，见友绝粮，即转赠之。买外家
田，焚券还之。有旅榇无主，捐赀以瘗生子弘祖能养
志，以父厌儿啼，移置他所，贾于外，闻亲病，驰归，遇盗
被伤，恐父惊，属家人勿言，侍汤药如故。父出䜩丙夜
候之，屏立门外。市有甘鲜，父见其贫，止勿购，晚仍得
食。”盖弘祖市得之也。时年八十，直指请建坊，后入孝
子祠。